ET Euroopa Liidu Teataja L 274/17

NÕUKOGU OTSUS 2007/670/ÜVJP,

1. oktoober 2007,

Euroopa Liidu ja Uus-Meremaa vahelise Uus-Meremaa osalemist Euroopa Liidu politseimissioonil Afganistanis käsitleva lepingu sõlmimise kohta (EUPOL AFGHANISTAN)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 24,

võttes arvesse eesistujariigi soovitust,

ning arvestades järgmist:

(1) Nõukogu võttis 30. mail 2007 vastu ühismeetme 2007/369/ÜVJP Euroopa Liidu politseimissiooni kohta Afganistanis (EUPOL AFGHANISTAN). (1)

(2) Ühismeetme 2007/369/ÜVJP artikli 12 lõige 5 sätestab, et kolmandate riikide osalemist käsitlev üksikasjalik kord Euroopa Liidu lepingu artikli 24 kohaselt sõlmitavate lepingutega.

(3) Nõukogu volitas 13. septembril 2004 eesistujariiki, keda vajadusel abistab peasekretär/kõrge esindaja, alustama tulevaste ELi kriisiohjamise tsiviiloperatsioonide puhul läbirääkimisi kolmandate riikidega, eesmärgiga sõlmida näidislepingu põhjal Euroopa Liidu ja kolmanda riigi vaheline leping kolmanda riigi osalemise kohta Euroopa Liidu kriisiohjamise tsiviiloperatsioonis. Selle alusel pidas eesistujariik Uus-Meremaaga läbirääkimisi Uus-Meremaa osalemist Euroopa Liidu politseimissioonil Afganistanis (EUPOL AFGHANISTAN) käsitleva lepingu sõlmimise üle.

(4) Leping tuleks heaks kiita,

ON TEINUD JÄRGMISE OTSUSE:

Artikkel 1

Käesolevaga kiidetakse Euroopa Liidu nimel heaks Euroopa Liidu ja Uus-Meremaa vaheline Uus-Meremaa osalemist Euroopa Liidu politseimissioonil Afganistanis (EUPOL AFGHANISTAN) käsitlev leping.

Lepingu tekst on esitatud käesoleva otsuse lisas.

Artikkel 2

Nõukogu eesistujat volitatakse nimetama isikut/isikuid, kellel on õigus lepingule alla kirjutada, et see Euroopa Liidu suhtes siduvaks muuta.

Artikkel 3

Käesolev otsus jõustub selle vastuvõtmise päeval.

Artikkel 4

Käesolev otsus avaldatakse Euroopa Liidu Teatajas.

Luxembourg, 1. oktoober 2007 Nõukogu nimel eesistuja M. LINO

(1) ELT L 139, 31.5.2007, lk 33.

ET Euroopa Liidu Teataja L 274/18

TÕLGE

Euroopa Liidu ja Uus-Meremaa vaheline Uus-Meremaa osalemist Euroopa Liidu politseimissioonis Afganistanis (EUPOL AFGHANISTAN) käsitlev

LEPING

EUROOPA LIIT (EL)

ühelt poolt ja

UUS-MEREMAA

teiselt poolt,

edaspidi „lepinguosalised”,

VÕTTES ARVESSE:

— Euroopa Liidu Nõukogu 30. mail 2007 vastu võetud ühismeedet 2007/369/ÜVJP Euroopa Liidu politseimissiooni kohta Afganistanis (EUPOL AFGHANISTAN),

— kutset Uus-Meremaale osalemiseks Euroopa Liidu politseimissioonis EUPOL AFGHANISTAN,

— Uus-Meremaa otsust osaleda Euroopa Liidu politseimissioonis EUPOL AFGHANISTAN,

— poliitika- ja julgeolekukomitee otsust kiita heaks Uus-Meremaa panus Euroopa Liidu politseimissiooni EUPOL AFGHANISTAN,

ON KOKKU LEPPINUD JÄRGMISES:

Artikkel 1

Operatsioonis osalemine

1. Uus-Meremaa ühineb ühismeetmega 2007/369/ÜVJP ning mis tahes ühismeetme või otsusega, millega Euroopa Liidu Nõukogu otsustab Euroopa Liidu politseimissiooni EUPOL AFGHANISTAN pikendada, vastavalt käesoleva lepingu sätetele ja mis tahes nõutavatele rakenduseeskirjadele.

2. Uus-Meremaa panus ELi politseimissioonis EUPOL AFGHANISTAN ei piira Euroopa Liidu sõltumatust otsuste vastuvõtmisel.

3. Uus-Meremaa tagab, et tema ELi politseimissioonis EUPOL AFGHANISTAN osalev isikkoosseis täidab oma ülesandeid kooskõlas:

— ühismeetmega 2007/369/ÜVJP ja selle võimalike hilisemate muudatustega;

— operatsiooni plaaniga;

— rakendusmeetmetega.

4. Uus-Meremaa poolt ELi politseimissioonile EUPOL AFGHANISTAN lähetatud isikkoosseis täidab oma kohustusi ja tegutseb ainult ELi politseimissiooni EUPOL AFGHANISTAN huve silmas pidades.

5. Uus-Meremaa teavitab ELi politseimissiooni EUPOL AFGHANISTAN juhti ja Euroopa Liidu Nõukogu peasekretariaati õigeaegselt igast muudatusest oma panuses ELi politseimissioonile EUPOL AFGHANISTAN.

6. ELi politseimissioonile EUPOL AFGHANISTAN lähetatud isikkoosseis läbib arstliku läbivaatuse, nad vaktsineeritakse ja tunnistatakse Uus-Meremaa pädeva asutuse poolt antava tõendiga teenistuseks tervislikult sobivaks. ELi politseimissioonile EUPOL AFGHANISTAN lähetatud isikkoosseisu liikmed esitavad sellise tõendi koopia.

Artikkel 2

Isikkoosseisu staatus

1. Ilma et see piiraks mis tahes Uus-Meremaa valitsuse ja Afganistani Islamivabariigi valitsuse vahel sõlmitud lepingu kohaldamist, reguleerib ELi politseimissioonile EUPOL AFGHANISTAN Uus-Meremaa poolt lähetatud isikkoosseisu staatust Euroopa Liidu ja Afganistani Islamivabariigi vahel sõlmitud leping missiooni staatuse ja tegevuse kohta.

2. Ilma et see piiraks lõikes 1 osutatud lepingu kohaldamist, kuuluvad ELi politseimissioonis EUPOL AFGHANISTAN osalevad Uus-Meremaa lähetatud isikkoosseisu liikmed Uus-Meremaa jurisdiktsiooni alla.

3. Uus-Meremaa vastutab kõikide oma isikkoosseisu liikmete poolt või nende kohta esitatud ELi politseimissioonis EUPOL AFGHANISTAN osalemisega seotud nõuetele vastamise eest. Uus-Meremaa vastutab tema lähetatud isikkoosseisu liikme vastu võetavate meetmete, eelkõige õiguslike ja distsiplinaarmeetmete eest, kooskõlas oma õigusnormidega.

4. Käesoleva lepingu allkirjastamisel kohustub Uus-Meremaa esitama kõikide ELi politseimissioonis EUPOL AFGHANISTAN osalevate riikide vastu nõuetest loobumise deklaratsiooni. Sellise deklaratsiooni näidis on lisatud käesolevale lepingule.

5. Euroopa Liit tagab, et käesoleva lepingu allkirjastamisel esitavad Euroopa Liidu liikmesriigid deklaratsiooni Uus-Meremaa ELi politseimissioonis EUPOL AFGHANISTAN osalemisest tulenevatest nõuetest loobumise kohta.

Artikkel 3

Salastatud teave

1. Uus-Meremaa võtab vajalikud meetmed, et tagada ELi salastatud teabe kaitstus vastavalt nõukogu otsuses 2001/264/EÜ (1) sätestatud Euroopa Liidu Nõukogu julgeolekueeskirjadele ning pädevate asutuste, sealhulgas ELi politseimissiooni EUPOL AFGHANISTAN juhi välja antud edasistele juhistele.

2. Kui Euroopa Liit ja Uus-Meremaa on sõlminud salastatud teabe vahetamise julgeolekukorra kokkuleppe, kohaldatakse sellise kokkuleppe sätteid ELi politseimissiooni EUPOL AFGHANISTAN suhtes.

Artikkel 4

Käsuliin

1. Kõik ELi politseimissioonis EUPOL AFGHANISTAN osalevad isikkoosseisu liikmed jäävad oma siseriiklike ametiasutuste täielikku alluvusse.

2. Siseriiklikud ametiasutused annavad operatiivjuhtimise üle ELi politseimissiooni EUPOL AFGHANISTAN juhile, kes kasutab operatsioonide juhtimisel hierarhilist juhtimis- ja kontrollisüsteemi.

3. Missiooni juht juhib ELi politseimissiooni EUPOL AFGHANISTAN ja hoolitseb selle igapäevase haldamise eest.

4. Käesoleva lepingu artikli 1 lõikes 1 nimetatud õigusaktide kohaselt on Uus-Meremaal EUPOL AFGHANISTANi igapäevase haldamise seisukohast samad õigused ja kohustused kui operatsioonis osalevatel Euroopa Liidu liikmesriikidel.

5. ELi politseimissiooni EUPOL AFGHANISTAN juht vastutab politseimissiooni EUPOL AFGHANISTAN isikkoosseisu distsiplinaarkontrolli eest. Vajadusel võtab distsiplinaarmeetmeid asjaomane siseriiklik ametiasutus.

6. Uus-Meremaa määrab riikliku kontaktisiku, kes esindab ELi politseimissioonis EUPOL AFGHANISTAN oma riigi kontingenti. Riiklik kontaktisik esitab ELi politseimissiooni EUPOL AFGHANISTAN juhile aruande siseriiklikest küsimustest ja vastutab kontingendi igapäevase distsipliini eest.

7. Euroopa Liit teeb operatsiooni lõpetamist käsitleva otsuse pärast konsulteerimist Uus-Meremaaga, tingimusel et operatsiooni lõpetamise päeval toetab Uus-Meremaa jätkuvalt ELi politseimissiooni EUPOL AFGHANISTAN.

Artikkel 5

Finantsaspektid

1. Uus-Meremaa katab kõik oma operatsioonis osalemisega seotud kulud, välja arvatud kulud, mis kooskõlas operatsiooni tegevuseelarvega kuuluvad ühiste kulude alla.

2. Kui Afganistani Islamivabariigi ja Uus-Meremaa vahelisest mis tahes kokkuleppest ei tulene teisiti, maksab Uus-Meremaa, kui ta on tunnistatud vastutavaks, Afganistanist pärit füüsilise või juriidilise isiku surma või vigastuse põhjustamise või juriidilise isiku vara hävimise või rikkumise korral kompensatsiooni vastavalt tingimustele, mis on ette nähtud käesoleva lepingu artikli 2 lõikes 1 osutatud missiooni staatuse lepingus, kui see on olemas.

Artikkel 6

Tegevuseelarve rahastamises osalemine

Kuna Uus-Meremaa panus on märkimisväärne ja operatsiooni jaoks olulise tähtsusega, on Uus-Meremaa vabastatud ELi politseimissiooni EUPOL AFGHANISTAN tegevuseelarve rahastamises osalemisest.

Artikkel 7

Lepingu rakenduskord

Kõik käesoleva lepingu rakendamiseks vajalikud tehnilised ja haldusalased lepingud sõlmitakse peasekretäri/kõrge esindaja ja Uus-Meremaa asjakohaste ametiasutuste vahel.

Artikkel 8

Kohustuste täitmata jätmine

Kui üks lepinguosaline peaks jätma käesolevas lepingus sätestatud kohustused täitmata, on teisel lepinguosalisel õigus leping ühekuulise etteteatamisega lõpetada.

Artikkel 9

Vaidluste lahendamine

Lepingu tõlgendamisest või kohaldamisest tulenevad vaidlused lahendatakse lepinguosaliste vahel diplomaatilisel teel.

Artikkel 10

Lepingu jõustumine

1. Käesolev leping jõustub järgmise kuu esimesel päeval pärast seda, kui lepinguosalised on teatanud teineteisele lepingu jõustamiseks vajalike siseriiklike menetluste lõpuleviimisest.

2. Käesolevat lepingut kohaldatakse ajutiselt alates selle allkirjastamise kuupäevast.

3. Käesolev leping kehtib Uus-Meremaa operatsioonis osalemise vältel.

Sõlmitud Brüsselis kolmandal oktoobril kahe tuhande seitsmendal aastal inglise keeles kahes eksemplaris. Euroopa Liidu nimel Uus-Meremaa nimel

(1) EÜT L 101, 11.4.2001, lk 1. Otsust on viimati muudetud otsusega 2007/438/EÜ (ELT L 164, 26.6.2007, lk 24).

LISA

DEKLARATSIOONID

Osutatud lepingu artikli 2 lõigetes 4 ja 5

ELi liikmesriikide deklaratsioon

„ELi liikmesriigid, kes kohaldavad 30. mai 2007. aasta ühismeedet 2007/369/ÜVJP Euroopa Liidu politseimissiooni kohta Afganistanis (EUPOL AFGHANISTAN), loobuvad võimalusel, niivõrd kuivõrd seda lubavad nende õigussüsteemid, nõuetest Uus-Meremaa vastu oma isikkoosseisu liikmete vigastuste ja surma korral või nendele kuuluvale ja ELi politseimissioonis EUPOL AFGHANISTAN kasutatavale varustusele tekitatud kahju või sellise varustuse hävimise korral, kui selline vigastus, surm või varaline kahju:

— oli põhjustatud Uus-Meremaa lähetatud isikkoosseisu poolt ELi politseimissiooni EUPOL AFGHANISTAN kohustuste täitmisel, välja arvatud kui oli tegemist raske hooletuse või tahtliku üleastumisega,

— või tekkis Uus-Meremaa kuuluva vara kasutamisest, tingimusel et seda vara kasutati operatsiooni käigus, välja arvatud kui see tekkis nimetatud vara kasutava ELi politseimissiooni EUPOL AFGHANISTAN Uus-Meremaa lähetatud isikkoosseisu raske hooletuse või tahtliku üleastumise tõttu.”

Uus-Meremaa deklaratsioon

„Uus-Meremaa, kes kohaldab 30. mai 2007. aasta ühismeedet 2007/369/ÜVJP Euroopa Liidu politseimissiooni kohta Afganistanis (EUPOL AFGHANISTAN), loobub võimalusel, niivõrd kuivõrd seda lubab tema õigussüsteem, ELi politseimissioonis EUPOL AFGHANISTAN osaleva mis tahes riigi vastu nõuete esitamisest oma isikkoosseisu liikme vigastuse ja surma korral või tema valduses ja ELi politseimissiooni EUPOL AFGHANISTAN kasutuses oleva vara rikkumise või hävimise korral, juhul kui vigastus, surm, rikkumine või hävimine:

— oli põhjustatud ELi politseimissiooni EUPOL AFGHANISTAN isikkoosseisu poolt operatsiooniga seotud kohustuste täitmisel, välja arvatud kui oli tegemist raske hooletuse või tahtliku üleastumisega,